Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 613/13/8811	Trebišov, 14.10.2013
EEČ : 2-69-563-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: XXXXX  XXXXX, 25,00 € 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Michaľany pod spisovou značkou ORP-885/MI-13.
	Dňa 30.07.2013 o 15.30 h prišla na pole s vysadenou kukuricou, označené na výpise listu vlastníctva č. 947 ako orná pôda s parcelným číslom 322, nachádzajúce sa v katastrálnom území obce XXXXX a z tohto odcudzila 38 ks kukuričných klasov, čím pre XXXXX spôsobila škodu vo výške 38,- €. 

Odôvodnenie: 
Uznesením povereného príslušníka OO PZ Michaľany, sp. zn. ORP-885/MI-TV-2013 z 30.07.2013 bolo vznesené obvinenie XXXXX za prečin krádeže podľa § 212 ods. 2 písm. d Tr. zákona na tom skutkovom základe, ako je uvedené vo výroku tohto uznesenia. 

Dňa 02.08.2013 bol udelený súhlas prokurátora tunajšej prokuratúry na vykonanie mediácie na Okresnom súde v Trebišove. 

V rámci mediačného konania sa uskutočnila na Okresnom súde v Trebišove dňa 21.08.2013 mediácia za prítomnosti obvinenej XXXXX a poškodeného XXXXX, kde obvinená,  ako aj poškodený dali súhlas k mediácii a obvinená XXXXX uviedla, že súhlasí so zmierom a  vyhlásila, že spáchala skutok, pre ktorý je stíhaná, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo poškodeným XXXXX vyhlásené, že od obvinenej si nenárokuje žiadnu škodu, pretože odcudzené kukuričné klasy mu boli vrátené. 

Poškodený XXXXX prehlásil, že súhlasí so zmierom a vyhlásil, že jeho nároky v predmetnej veci sú plne uspokojené, nakoľko odcudzené kukuričné klasy mu boli vrátené.

Dňa 19.09.2013 zložila obv. XXXXX na účet Krajskej prokuratúry v Košiciach peňažnú sumu vo výške 50,- €. Obvinená určila 50% zo zloženej sumy, t. j. 25,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 25,- € XXXXX  XXXXX, XXXXX XXXXX.

Z uvedeného teda vyplýva, že obvinená i poškodený súhlasili so schválením zmieru, obvinená vyhlásila, že spáchala skutok, pre ktorý je stíhaná, škoda bola uhradená a zložila na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery prokurátor považoval takýto spôsob rozhodnutia za dostačujúci, a preto zmier medzi obvinenou  na jednej strane a poškodeným na strane druhej schválil a trestné stíhanie proti obvinenej XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby bolo 50 % zo sumy zloženej poukázaných na všeobecne prospešné účely, teda suma 25,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. suma 25,- € poukázaných XXXXX XXXXX.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor